suchý kašeľ
Dobrý deň,
čo by ste mi odporúčali na suchý kašeľ, ale taký, na ktorý dráždi vlastne len akoby vzadu v hrdle, nie je to cítiť nikde ďalej v dýchacích cestách. najviac to dráždi pri ležaní v noci.
máme pozit na covid, ale iba s nádchou a týmto divným kašlom.
Vďaka.
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Rovnako sa môže kašeľ objaviť aj pri zatekajúcich hlienov z horných dýchacích ciest, čo sa môže prejaviť dráždením na kašeľ.
Ak hlien zatekajúci z horných dýchacích ciest dráždi sliznicu nosohltana až hrtana, čo sa následne prejavuje dráždivým kašľom, odporúčam sa zamerať na liečbu horných dýcacích ciest. Na liečbu je vhodný
Sinupret Akut
. Používa sa na liečbu akútnych, nekomplikovaných zápalov prinosových dutín, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Dávkovanie je 3x denne 1 tableta, pričom dĺžka podávania tohto lieku je maximálne 14 dní.
Na uvoľnenie a vyčistenie (hygienu) nosa a nosových dutín je vhodný sprej
Dr.Max Sea Water Spray Hypertonic
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Prirodzene uvoľňuje nos v prípade nachladnutia, alergie alebo chrípky. Dávkovanie je niekoľkokrát denne 1-2 vstreky do každej nosovej dierky a je vhodný aj na dlhodobé používanie.
Na zmiernenie podráždenia sliznice môžete počas dňa užívať sirup alebo pastilky
Dr.Max Islandský lišajník
, ktoré chránia, zvlhčujú ústnu sliznicu a znižujú reflex kašľa. Sú vhodné aj ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.
V prípade, že sa postupne kašeľ rozvinie do vlhkého produktívneho, je vhodné užívať lieky na podporu vykašliavania hlienov (
expektoranciá a mukolytiká
).
Prajem skoré uzdravenie.
S pozdravom
Mgr. Tamara Jakúbeková